PIŠE: Ivica MARKOVIĆ,

FOTO: Arhiva/CROPIX



Egzekucije kao propaganda Četiri su žrtve obezglavljene na snimkama na kojima se pojavljuje egzekutor za kojeg je objavljeno da se radi o Mohammedu Emwaziju iz Londona. Poznat je po nadimku “Jihadi John” koji mu je nadjenula grupa njegovih talaca, jer je bio član četveročlane terorističke ćelije čiji su pripadnici govorili britanskim naglaskom te su ih prozvali “Beatlesi”.

Osim oštrice u lijevoj ruci, prepoznatljiv je i po običaju da nakon smaknuća jednog zarobljenika na kraju snimke stavi ruku na rame sljedeće žrtve.



Steven Joel Sotloff (31)

američko-izraelski novinar, otet je i zarobljen u Aleppu u Siriji u kolovozu 2013. godine. U rujnu sljedeće godine objavljena je videosnimka na kojoj je prikazano kako jedan od pripadnika ISIL-a otkida glavu Sotloffu.



Peter Kassig (26)

američki humanitarac, pomagao je sirijskim izbjeglicama prije zarobljavanja. O njegovom ubojstvu ISIL je također krajem 2014. godine objavio propagandnu snimku na kojoj je vidljivo kako militant stoji s njegovom okrvavljenom glavom u ruci. Naknadnim pregledima snimke nagađalo se da je prije obezglavljenja usmrćen metkom u glavu. Pretpostavilo se da je Kassig pružio otpor ritualnom smaknuću jer je bio bivši vojnik.



David Cawthorne Haines (44)

britanski humanitarac, otac dvoje djece, otet je i zarobljen u Siriji u ožujku 2013. godine i smaknut u rujnu 2014. godine. Prije posvećivanja humanitarnom radu bio je zrakoplovni inženjer u Britanskom kraljevskom zrakoplovstvu.



Alan Henning (47)

britanski taksist, otac je dvoje djece koji se posvetio humanitarnom radu. Otet je u prosincu 2013. godine tijekom ISIL-ove okupacije Sirijskog grada Al-Dana. Kolege su ga upozoravali da ne prelazi sirijsku granicu, ali im je on odgovorio da želi biti siguran da je opskrba sigurno stigla do izbjeglica. Snimka njegovog smaknuća objavljena je u listopadu 2014. godine. Prije toga je prikazan i na kraju snimke smaknuća Davida Hainesa kao sljedeća žrtva.

Katarina Marić Banje

U cijelom ovom dramatičnom događaju s otmicom Tomislava Salopeka najdramatičnija je videoporuka koju je sam Salopek, uz nadzor pripadnika ISIL-a, pročitao svjetskoj javnosti.U videoporuci, koja se ni po čemu ne razlikuje od 10-ak drugih do sada pročitanih poruka ISIL-ovih žrtava, najviše frapira smirenost samog Salopeka.O njegovu psihičkom stanju, o onome što sada Salopek proživljava, razgovarali smo s prof. dr., psihijatrom iz Splita.– Mislim da se u glavi osobe koja je pod prijetnjom smrću događa “pakao”. Njegovo psihičko stanje i njega samoga mogu spasiti samo duboka vjera i predanost Bogu. Salopek sada sam sebi postavlja zasigurno mnoštvo pitanja na koje nema odgovore. Pa čovjek je otet na pravdi Boga, ni kriv ni dužan, i prijeti mu se gubljenjem života. On iščekuje taj trenutak, njemu je zasigurno “pakao” u duši i sam sebi postavlja jedno te isto pitanje: Zašto ja?Na to pitanje on nema odgovora, a nemamo ga ni mi. Takva je ista situacija i s njegovim roditeljima. Ni Salopek ni njegovi roditelji ne prolaze psihijatrijsku patnju, nego patnju koja je duboko moralna, filozofska i egzistencijalna – kazuje prof. dr. Goran Dodig.Dok čita videoporuku, gotovo svoju smrtnu presudu, zapanjuje Salopekova smirenost.– Pitanje je je li on pod sedativima koji smiruju njegovo stanje. Sigurno je kod njega razvijen i mehanizam obrane uz pomoć kojeg Salopek misli da će biti pušten na slobodu, i on svjesno ili nesvjesno koristi sve obrambene mehanizme uz pomoć kojih manje pati – kazuje dr. Dodig.Zanimalo nas je je li moguća i negacija cijelog događaja od Salopekove strane.– Jasno da je moguća. Možda on u sebi negira da se ova situacija događa upravo njemu. Možda na njega sve ovo djeluje kao jedan nestvaran film, a ne stvarnost, koja je, nažalost, takva kakva jest.Na kraju moram izraziti žaljenje i zgražanje nad cijelim događajem – zaključio je prof. dr. Goran Dodig.